No *legendarium* de J. R. R. Tolkien, **os Magos Azuis** (ou Ithryn Luin) son dous personaxes misteriosos da Terra Media. N' *O Señor dos Aneis* son só citados cando Saruman di que hai cinco Istari. Porén, outros manuscritos de Tolkien menciónanos máis. Nunha pasaxe de Unfinished Tales of Númenor and Middle-earth, Tolkien escribe que dous Magos foron enviados para o Leste. Os seus nomes en Valinor eran Alatar e Pallando.

A súa vida en Valinor
---------------------

Todos os Magos Azuis eran Maiar pertencentes á da Orde dos Istari. Aparentemente eran ambos servidores de Oromë, mais en *Unfinished Tales* afírmase que Pallando se sumou ás hostes de Oromë posteriormente, e que antes desa versión final tería algunha relación con Mandos e Nienna. Alatar sempre estivo xunto a Oromë, que o elixiu como un dos Maiar que serían enviados á Terra Media. Tolkien tamén di nunha das súas cartas que, por ser un gran amigo de Pallando, Alatar era servo de Mandos (Námo), e outros afirman mesmo que Alatar foi á Terra Media por insistencia de Mandos e non de Oromë.

A súa misión
------------

Nunha carta, Tolkien di que os magos foron para o Leste, e que probabelmente fracasaron na súa misión, talvez comezando cultos máxicos. Noutro texto publicado (*The Peoples of Middle-earth*), danse nomes alternativos: Morinehtar e Rómestámo. Non fica claro se eses nomes pretendían substituír Alatar e Pallando, ou se eran os seus segundos nomes. O autor afirma que non chegaron na Terceira Idade, senón na Segunda, ao redor do ano 1600, aproximadamente no momento da forxa do Anel Único. A pesar diso, a súa misión aínda é no Leste, para enfraquecer as hostes de Sauron, e foi isto no que fallaron; talvez tivesen un papel principal nas vitorias no Oeste nos finais da Segunda e Terceira Idade. Ao mesmo tempo, Tolkien considerou a posibilidade de que Glorfindel volvese á Terra Media xunto cos Magos Azuis.

Significado dos seus nomes
--------------------------

Como a maioría dos nomes cos que traballou Tolkien, os nomes dos Magos Azuis son relevantes. O nome Rómestámo significa axudante do Leste, procedente do Quenya, *romen*, que significa "motín", "nacer do sol", "leste". Rómestámo incorpora non só a relación co Leste da Terra Media, tamén súa misión alí: provocar motíns e rebelións contra Sauron. Do mesmo modo, Pallando pode derivar do Quenya, *palan*, que significa "lonxe" e "ancho".

Notas
-----

1. ↑  "The Istari". Arquivado dende o orixinal o 14 de xuño de 2015. Consultado o 10 de marzo de 2009.
2. ↑  "Encyclopedia of Arda: Alatar". Arquivado dende o orixinal o 20 de agosto de 2007. Consultado o 10 de marzo de 2009.
3. ↑  "Encyclopedia of Arda: Pallando". Arquivado dende o orixinal o 13 de outubro de 2007. Consultado o 10 de marzo de 2009.
4. ↑  "TolkienWiki: FAQ/What\_\_are\_\_the\_\_names\_\_of\_\_the\_\_BlueWizards". Arquivado dende o orixinal o 22 de xaneiro de 2021. Consultado o 03 de maio de 2021.

| * v
* c
* e
Os Ainur do *legendarium* de J. R. R. Tolkien |
| --- |
| 
* Ainulindalë
* Valaquenta

 |
| Señores dos Valar | 
* Aulë
* Irmo (Lórien)
* Manwë
* Námo (Mandos)
* Oromë
* Tulkas
* Ulmo

 |
| Raíñas dos Valar (Valier) | 
* Estë
* Nessa
* Nienna
* Vairë
* Vána
* Varda
* Yavanna

 |
| O Inimigo | 
* Melkor (Morgoth)

 |
| Maiar | 
* Alatar e Pallando
* Arien
* Balrog
* Eönwë
* Gandalf (Olórin)
* Gothmog
* Ilmarë
* Istari
* Melian
* Ossë
* Radagast (Aiwendil)
* Salmar
* Saruman (Curumo)
* Sauron
* Tilion
* Uinen

 |